A321 halokati qurbonlaridan 58 nafarining shaxsi aniqlandi

Misrda A321 halokati natijasida qurbon bo‘lganlardan 58 nafarining shaxsi aniqlandi. Bu haqda “Gazeta.ru” hudud favqulodda xizmat vakillari ma’lumotiga tayanib xabar beradi.

Eslatib o‘tamiz, 4-noyabr, chorshanba kuni ertalabki holatga ko‘ra 33 kishining shaxsi aniqlangan, 22 nafar qurbonning oilasiga buni tasdiqlovchi hujjatlar berilgan, yana 11 oilaga taqdim etishga hozirlik ko‘rilmoqda edi. Bir kishining jasadi yaqinlariga topshirilgan. Hukumat komissiyasi qaroriga ko‘ra, qidiruv hududi 40 kvadrat kilometrgacha kengaytirilgan edi.